cyanic-selkie/wikianc huggingface dataset:
Kufstein
Bybildet domineres av festningen Kufstein fra 1100-tallet. Med sin beliggenhet ved inngangen til Inndalen har festningen hatt stor strategisk betydning. Festningen (og byen) var opprinnelig i Regensburg bispedømmes besittelse og tilhørte lenge Bayern. 1504 tilfalt festningen, byen og tilliggende områder Tirol, men det måtte en beleiring av festningen til før borgens kommandant overga seg.
En av de mest kjente folkemusikkinspirerte viser i den tyskspråklige delen av Europa er Kufsteinlied, og på grunn av denne blir byen Kufstein omtalt som «Tirols perle» og «Byen ved den grønne elva Inn», og bidrar til Kufsteins popularitet som turistby.
Kufstein er også tilholdssted for skiprodusenten Kneissl.
Henrietta av England
Henrietta Anna Stuart av England (født 16. juni 1644 i Exeter i England, død 30. juni 1670 på palasset i Saint-Cloud nær Paris) på fransk kalt Henriette d'Angleterre, og iblant kjent som Minette, var en fransk prinsesse, hertuginne av Orléans; gift med den franske prinsen hertug Filip I av Orléans. Hun var yngste datter av kong Karl I av England og Henrietta Maria av Frankrike.
Liv og virke
Henrietta ble ved fødselen gitt en guvernante, Lady Dalkeith, grevinne av Morton, mens hennes mor straks etter reiste til Frankrike fra den engelske borgerkrigen. I 1646 nektet lady Morton å overlate Henrietta til parlamentets formynderi og flyktet i stedet med henne til det franske hoff utkledd som mann.
Lorentz Eldjarn
Lorentz Eldjarn (født 23. mars 1920 i Måsøy, død 11. februar 2007 i Bærum) var en prisbelønt norsk lege som ledet utviklingen av norske sykehus-laboratorier fra 1950-tallet og utover. Han hadde examen artium 1939 og var fengslet på Grini 1943–45 der han med Olav Foss bygde sykehus-laboratorium. Etter cand.med. 1947 studerte han kjemi et par år, var assistent ved Fysiologisk Institutt 1949-50 og i 1950 gjest gis den svenske biokjemikeren Hugo Theorell som vant Nobelprisen i fysiologi eller medisin i 1955. Eldjarn ledet fra 1951 lab-oppbyggingen ved Radiumhospitalet der han ble overlege ved biokjemisk avdeling. Samtidig forsket han og fikk dr.med. 1954 på avhandlingen ''The metabolism of cystamine and cysteamine. Studies on the formation of taurine in mammals'', og var fra 1959 ved Rikshospitalet der han overtok professoratet i klinisk kjemi etter Asbjørn Følling. Eldjarn stod bak den nye Statens fysiokjemikerskole i 1967.
Eldjarn etablerte i 1963 Sero A/S som laget utstyr for prøvetaking og meldte i 1978 overgang dit fra universitetet.
Henrietta av England
Liv og virke
Henrietta vokste opp med sin mor i en bolig i Louvre, men som medlemmer av en avsatt kongefamilie var de ikke interessante hadde ikke omgang med hoffet; de fikk tidvis så lite penger at moren måtte selge sine smykker og ikke kunne kjøpe klær.
Men Henrietta synes å ha fått en god utdannelse. Et tegn på at hun ikke omgikkes ved det franske hoff, selv om hun hadde bodd i et av dets palass, var at verken kongen eller hans bror synes å ha visst hvordan hun så ut før ved hennes bryllup, og da ble overrasket over hvor vakker hun var.
Da hun var 17 år gammel, i 1661, giftet hun seg med nevøen Filip I, hertug av Orléans, sønn til hennes mors bror Ludvig XIII av Frankrike og eneste bror til Ludvig XIV av Frankrike. Ekteskapet var arrangert av Ludvig XIV og hans mor Anna av Østerrike direkte etter at monarkiet var blitt gjeninnført i England og hennes bror hadde inntatt tronen, noe som med et slag gav henne politisk betydning; det er blitt sagt at dette var den første selvstendige politiske beslutning av betydning som kongen tok, ettersom han frem til kardinal Mazarins død samme år hadde overlatt politikken til ham. Det ble også ansett som viktig å raskt gifte bort Filip, som var homoseksuell, og Henrietta utgjorde da i egenskap av prinsesse et raskt alternativ for å arrangere et rangmessig akseptabelt parti. Henrietta og Filip innledet aldri noe forhold med hverandre, og Filip foretrakk menn, særlig Chevalier de Lorraine, men han aksepterte å ha samleie med henne jevnlig for prokreasjonens skyld.
Ludvig XIV stod sin svigerinne svært nær, og han ble til og med tiltrodd å være den egentlige far til hennes barn. Både Louise de la Vallière og Athenais de Montespan var opprinnelig hoffdamer hos Henrietta, og hun oppmuntret i 1661 forholdet mellom kongen og Louise de la Vallière for å dempe ryktene om henne selv og Ludvig. Ludvig sørget mer ved hennes død enn hva Filip gjorde, noe som også bidro til rykten. Det er aldri blitt bekreftet at Henrietta og Ludvig hadde et forhold, men hun var hovedperson ved mange av hans fester og hennes man var misunnelig på henne for den innflytelse hun utøvde på hans bror.
Henrietta er fremst kjent ved sin brevveksling med sin bror Karl II av England, som hun stod meget nær. Sammen med broren hjalp hun til med forhandlingene rundt den hemmelige Dovertraktaten i 1670, som var en offensiv og defensiv militærallianse mellom England og Frankrike.
Hun døde på palasset i Saint-Cloud, nær Paris, den 30. juni 1670, bare to uker etter avtalen var blitt undertegnet.
Da hun døde trodde mange at hun var blitt forgiftet av venner til hennes makes sjalu elsker og landsforviste gunstling Chevalier de Lorraine. Obduksjonen viste imidlertid at Henrietta Anna hadde dødd av bukhinnebetennelse utløst av et magesår. . Fortsatt gjenstod imidlertid uklarheter. En slik betennelse skulle ha forårsaket smerte en lang tid, men Henrietta var bevitnet som frisk helt frem til den dag hun plutselig døde. Mistankene om mord bestod, men har aldri kunnet bevises.
Håkon Hamre
Håkon Hamre (født 2. oktober 1914 i Bergen, død 26. desember 1972) var en norsk filolog og professor ved Berkeley-universitetet i California.
Liv
Han var sønn av læreren Olav Konrad Hamre (1885–1953) og Borghild Borgund (født 1892). I 1939 ble han gift med Kari Shetelig, datter av historikeren Haakon Shetelig, men skilt fra henne i 1952. Samme år giftet han seg igjen med Sigvor Røneid (1921–2015). Etter hans død giftet enken seg på nytt og var under navnet Sigvor Hamre Thornton kjent som vertinne for norske studenter ved Berkeley-universitetet.
Hamre tok examen artium i 1934, studerte i Berlin, København og Reykjavik, og ble cand. philol. ved Universitetet i Oslo i 1941. Deretter var han vitenskapelig assistent ved Bergens museum fra 1942 til 1948. Fra 1948 til 1949 var han universitetslektor i norsk ved Islands universitet, og fra 1949 til 1952 amanuensis ved Universitetet i Bergen.
I 1952 ble hansatt som professor i skandinaviske språk ved Berkeley-universitetet, hvor han fra 1959 ledet det skandinaviske instituttet. Han ble værende i Berkeley til sin død.
Hamre utga avhandlinger blant annet om færøysk og dialekten på Bømlo, og skrev artikler i Maal og Minne, Syn og Segn og Edda. I 1961 utga han en samling Vestnorske ordsamlingar frå 1700-talet. Fra 1951 til 1954 var han medlem av Norsk språknemnd.
Utmerkelser
Hamre var ridder av den islandske Falkeordenen og av St. Olavs Orden (1970).
Fjotland
Fjotland er en tidligere kommune i Vest-Agder fylke, i dag en del av Kvinesdal kommune. Fjotland var egen kommune fra 1838 til 1840 og fra 1858 til 1962.
Fra 1841 til 1857 var Fjotland en del av Kvinesdal formannskapsdistrikt og i fra 1963 har Fjotland vært en del av storkommunen Kvinesdal. I denne nye kommunedannelsen inngår også den tidligere kommunen Feda.
De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.
Den norske kirke
Fjotland var et sogn i Kvinesdal prestegjeld, under Lister prosti i Agder og Telemark bispedømme.
Veier
Fylkesvei 42 går gjennom Fjotland. På Kvinlog krysser den med fylkesvei 465
Christiania bad
Christiania bad (etablert 1883, nedlagt 1928) var et privat bad i Kristiania, på hjørnet av Munkedamsveien (Oslo) og Ringsgangen 3 i Vika (Oslo). Der var karbad, romersk bad, medisinske bad og badstubad. Det ble bygd på initiativ i 1881 fra dr. Ingebrigt Christian Holm som var første direktør 1883-95. Arkitektene var Holm Munthe og Henrik Nissen. Blant massører og bademestre nevnes Henrik Gulbrandsen som virket fra starten i 1883 til sin bortgang i 1919, samt Emil Olsen og hr. Sørensen. Et karbad i åpningen kostet 75 øre mot 10 øre ved Torggata Bad og Folkebadet. Det var her Per Sivle endte sitt liv i 1904. Antall bad i 1914 var 62 635, som var 2 293 mer enn i 1913, mens økningen fra 1912 til 1913 var 1 480. Bygningen ble auksjonert for 760 kroner i 1931 og revet. Tomten ga med «Bestefarstomten» plass til Oslo konserthus.
Toppserien 2022
Toppserien 2022 var den 36. sesongen av den øverste divisjon for norsk kvinnefotball. Seriens grunnspill startet 20. mars 2022 og ble avsluttet 28. august 2022.
Fjorårets seriemester Sandviken hadde i løpet av vinteren blitt en del av Sportsklubben Brann og dermed byttet navn.
Ny seriestruktur
Ny seriestruktur ble vedtatt oppstart i 2020, men har blitt utsatt to sesonger grunnet koronapandemien. I 2022 starter sesongen med et grunnspill på 18 serierunder der alle lag spiller mot hverandre hjemme og borte. De fire beste lagene går videre til et sluttspill der lagene starter med et poengsystem der nummer 1, 2, 3, 4 starter med henholdsvis 6, 4, 2, 0 poeng. Lagene som ender nummer 5 til 10 spiller i et nedrykkssluttspill mot lagene som ender nummer 1 og 2 i 1. divisjon. Av disse 8 lagene vil nummer 7 og 8 spille i 1. divisjon 2023, mens nummer 6 vil spille kvalifisering mot vinneren av sluttspillet i 1. divisjon.
Det nye seriesystemet fikk sterk kritikk fra både eksperter, spillere og trenere i Toppserien. En undersøkelse gjort av NRK viste at kun én av 108 spillere som hadde svart på undersøkelsen var fornøyd med det nye seriesystemet, 98 spillere ønsket å skrote det. Tilbakemeldingene fra spillerne var blant annet at de følte seg latterliggjort, og at det føltes som man bare spilte treningskamper.
I forkant av at sluttspillet startet, gikk supportergruppene Bataljonen (Brann), Klanen (Vålerenga), Kanarifansen (LSK Kvinner), Stabæk Support og Kjernen (Rosenborg) sammen om en uttalelse om at de ikke anerkjenner sluttspillet som en ekte seriekonkurranse. Dette begrunnet de med at sluttspillet blant annet strider mot seriens grunnprinsipp om at hver kamp teller like mye. Supportergrupperingene skrev i uttalelsen at laget som vinner grunnserien er det laget de anerkjenner som den ekte vinneren av Toppserien 2022. Supportergruppene uttalte at de nå ikke kommer til å organisere noe under sluttspillet i Toppserien.
Tabellplassering etter runde
Tabellen lister opp tabellplassering etter siste kamp i hver serierunde av grunnspillet. Utsatte kamper er ikke inkludert.
Arne Ekeland
Arne Ekeland (født 14. august 1908 på Bøn i Eidsvoll, død 28. februar 1994) var en norsk billedkunstner.
Han studerte en kort tid med Axel Revold, men var ellers stor sett selvlært. Han var en av dem som holdt på med alle kunstarter - bl.a. silketrykk, tusjlaveringer, akvarell, gouach og selvfølgelig oljemaleri - som han er mest kjent for.
Han var en politisk maler, han var medlem av Norges Kommunistiske Parti, i mesteparten av sitt voksne liv. Mange av bildene hans var sterkt preget av hans politiske syn, anti-krig, humanisme, og skjønnheten han så rundt seg i naturen og familien sin. To gjennomgående tema er seksualitet og klassekamp.
Hans monumentalmaleri «Frihetens søstre» (290 x 529 cm) henger i Stortingets trappehall.
Ekeland mottok Statens kunstnerlønn fra 1958.
Hans atelier er åpent på Bøn i Eidsvoll. Ekelands maleri «I revolusjonens forgård» (1940) ble i 2008 gjengitt på et norsk frimerke, i serien Norsk kunst I.
Den første kjærlighet
«Den første kjærlighet» kom i skillingstrykk i 1902, og ble trykket i Kristiania. På skillingstrykket står: Forfatter ukjent.
Tekst
Kjenner du Amor den vennlige gud, fatter ditt hjerte hans tryllende bud. moder hun kalte meg ennu sitt barn Amor meg for et lettsindighets skarn. pike vil du være kjæresten min da vil jeg glad blive elskeren din. bygger en hytte av grener og mos som skal beskytte vår elskov og oss. hoppe og danse og springe omkring kysses og klappes og danse i ring. o la meg ikke fortvilet bort gå kunne jeg blott dine blikke forstå.
Tom Shields
Han representerte USA under Sommer-OL 2016 i Rio de Janeiro, der han tok gull på 100 meter medley stafett.
I 2021 representerte han landet sitt på 100 meter butterfly under Sommer-OL 2020 i Tokyo og kom på 15. plass i semifinalen, men kvalifiserte seg ikke til finalen.
Ronny Hornschuh
Ronny Hornschuh (født 2. februar 1975 i Neuhaus am Rennweg) er en tysk tidligere skihopper som representerte SCM Zella-Mehlis.
Han var på det tyske laget som tok bronsemedaljer i lagkonkurransen i junior-VM i Vuokatti i 1992 og i Harrachov i 1993. Han ble nummer 2 sammenlagt i kontinentalcupen i 1993/94, og ble også nummer 4 i 1995/96.
Ronny Hornschuh ble i juni 2011 utnevnt til hovedtrener for det tyske B-landslaget i skihopping. Han hadde siden 2008 vært trener sammen med Stefan Horngacher. I 2015 ble han trener for det sveitsiske hopplandslaget.
Rosie Malek-Yonan
Rosie Malek-Yonan (født 4. juli 1965 i Teheran i Iran) er en assyrisk skuespiller, artist, regissør, forfatter og menneskerettighetsaktivist fra Iran.
Bakgrunn
Rosie Malek-Yonan er en etterkommer av en av de eldste og mest prominente assyriske familiene som holder til i Teheran. Det er mulig å følge hennes assyriske røtter tilbake nesten elleve århundrer. Denne Malek-familien eller stammen kom fra den assyriske landsbyen Geogtapah nær Urmia i et område nordvest i Iran. Geogtapa var den største assyriske kristne landsbyene i denne regionen og mye av dette området hørte til Malek-Yonan familien.
Karriere
Malek-Yonan gjorde sin TV-debut i 1982 på Aaron Spellings TV-serie, Dynastiet, umiddelbart etterfulgt av en amerikansk reklamefilm for AT&T hvor hun snakket assyrisk språk. Hun har siden spilt i mange kjente amerikanske TV-serier, filmer og skuespill. Hun har opptrådt med en rekke roller der hun spilte mot mange av Hollywoods kjente og ledende skuespillere.
Hun har blant annet spilt mot Reese Witherspoon og Jake Gyllenhaal i New Line Cinemas film Antatt skyldig som ble regissert av den Oscar-vinnende regissøren Gavin Hood. Filmen hadde premiere på Toronto International Film Festival for 2007.
Hun er en frittalende talsmann for spørsmål og problemstillinger som blir knyttet til hennes nasjon. Hun har brukt mye tid for at verden skal få opp øynene for de mange assyriske folkemordene og hvordan dagens assyrere blir behandlet i Midtøsten siden invasjonen av Irak av USA og deres koalisjonsstyrker i 2003 og deres koalisjonsstyrkene. Hun har forelest ved University of Berkeley, University of California og Woodbury University. Mange av hennes artikler blir publisert over hele verden og på mange forskjellige språk.
Rustbrillefugl
Rustbrillefugl (Tephrozosterops stalkeri) er en monotypisk art i brillefuglfamilien (Zosteropidae) og inngår i den monotypiske slekten Tephrozosterops. Til trots for at arten regnes som livskraftig blir den sjelden observert.
Biologi
Rustbrillefugl blir normalt cirka 12–13 cm lang og veier typisk rundt 15–21 g, avhengig av kjønn. Hunnen blir litt større enn hannen og veier i snitt cirka 20 g, mens hannen i snitt veier cirka 17 g. Kjønnene er ellers like.
Rustbrillefuglen har ei ukomplisert fjærdrakt, som i hovedsak er rustbrun på hodet og oversiden til øverst langs flankene, mens undersiden er tilnærmet helt hvit. Kinnene og øredekkerne er litt mer grålige, mens undergumpen er blekgul. Nebbet er nærmest sort og de undre ekstremitetene gråhvite. Den karakteristiske øyeringen er lite framtredende, siden fargen går i ett med kinn og øredekkere.
Rustbrillefuglen er endemisk for de vestre og sentrale områdene (Ahiolo og Manusela) på øya Seram i Sør-Molukkene. Der trives arten i subtropisk eller tropisk fuktig lavlandsskog og subtropisk eller tropisk fuktige fjellskog, spesielt i skogkantene og i tett sekundær vekst, men også på åpne plasser med tett epifyttvekst, langs kanten av rydninger, og i områder med gjengrodd kultivasjon. Fuglene trives normalt i høyder omkring 500–1 200 moh, men arten finnes primært i høyder omkring 650–950 moh ved Manusela.
Dietten består primært av frø, bær og insekter, inkludert biller (Coleoptera). Fuglene leter etter mat solitært, parvis eller også i blandede flokker sammen med andre arter, og da spesielt sammen med serambrillefugler (Zosterops stalkeri).
Lite er kjent om hekkingen, annet enn av voksne fugler har blitt observert når de mater ungfugler i august.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen et al, (2020).
Svømming under EM i svømmesport 2018 – 200 meter individuell medley kvinner
200 meter individuell medley kvinner er en svømmeøvelse som blir arrangert under Langbane-EM i svømming 2018 i Glasgow i Storbritannia. Øvelsen blir svømt den 7. og 8. august 2018.
Rekorder
Før konkurransen var gjeldende verdens-, europa- og mesterskapsrekord som følger:
Finale
Finalen startet 8. august klokken 17:39.
Treghetsbølge
Treghetsbølger eller treghetssvingninger er mekaniske bølger som oppstår i roterende fluider. I motsetning til havbølger, som man ofte ser på strender eller i badekaret, forplanter treghetsbølgene seg i selve vannmassen, og ikke på overflaten. Som alle andre typer bølger oppstår treghetsbølgene på grunn av en tilbakeføringskraft og kjennetegnes ved sin bølgelengde og frekvens. Mens treghetsbølger har corioliskraften som sin tilbakeføringskraft, har derimot bølgelengden og frekvensen et uvanlig forhold sammenlignet med mange andre bølger. Treghetsbølger er transverse. Oftest ser man denne typen bølger i atmosfæren, havet, innsjøer og i laboratoriumeksperimenter. Rossbybølger, geostrofisk strøm og geostrofisk vind er alle eksempler på treghetsbølger. Det er også sannsynlig at det eksisterer treghetsbølger i Jordens kjerne.
Tilbakeføringskraft
For å forstå konseptet bak en tilbakeføringskraft, kan man tenke seg en gitarstreng. Når strengen er i likevekt er den i spenn og rett, og er holdt i ro i begge ender. Ved å slå på strengen flytter den seg bort fra likevektsposisjonen. Spenningen i strengen trekker så strengen tilbake mot likevekt, men den går for langt slik at strengen deretter bøyer seg i motsatt retning. Spenningen fører så igjen til at strengen blir trukket tilbake mot likevektspunktet, og den vil igjen gå for langt, og slik holder det på til strengen til slutt står i ro igjen. Siden spenningen fører strengen tilbake til likevekt, blir den kalt for en tilbakeføringskraft. Uten denne vil ikke strengen kunne vibrere, og man kunne ikke ha hatt en bølge på strengen.
På samme måte er det åpne havet i likevekt når overflaten er helt blank og flat. Hvis noe (som vind) fører til at havoverflaten stiger og danner en topp, vil toppen med en gang bli dratt tilbake mot likevekt av tyngdekraften. Som med gitarstrengen vil vannflaten gå forbi likevektspunktet, og toppen blir en slags dal, som gjør at det nærliggende vannet danner topper. Disse blir så trukket tilbake mot likevekt av tyngdekraften, og slik fortsetter syklusen. På den måten er tyngdekraften tilbakeføringskraften for bølger på det åpne hav, og blir derfor kalt for tyngdebølger.
Alle bølger har en tilbakeføringskraft. Bølger på en streng blir ført tilbake av spenningen. Bølger på det åpne hav blir ført tilbake av tyngden. Bølger i grunt vann (f.eks. brytende bølger på en strand) har kapillære krefter som tilbakeføringskraften og blir kalt for kapillærbølger. Lydbølger har trykk som tilbakeføringskraft, noe som fører til at de ikke kan forplante seg i vakuum. Lys, radiobølger og røntgenstråler er forskjellige typer elektromagnetiske bølger som kan forplante seg i vakuum, fordi tilbakeføringskraften er en samhandling mellom det elektriske feltet og det magnetiske feltet.
Treghetsbølger har corioliskraften som tilbakeførende kraft, som følge av rotasjon. Mer presist kan man si at corioliskraften (sammen med sentrifugalkraften) oppstår i et roterende system som følge av at et slikt system alltid akselererer. Man kan derfor ikke ha treghetsbølger uten rotasjon. Corioliskraften virker med en vinkel på 90º på bevegelsesretningen, og styrken avhenger av væskens rotasjonsrate. Disse to egenskapene fører til kjennetegnene til treghetsbølgene.
Kjennetegn
Treghetsbølger kan bare oppstå i roterende væsker, og oppstår i selve vannmassen, og ikke på overflaten. Som lysbølger er treghetsbølgene transverse, som betyr at vibrasjonen oppstår vinkelrett på retningen bølgen forflytter seg i. Det motsatte er langsgående bølger, der vibrasjons- og bølgeretningen er den samme. Treghetsbølger har en fasefart (viser væskens retning), som er vinkelrett på gruppefarten (viser forplantingen av energien).
Matematisk skildring
Væskestrøm er styrt av bevegelsesligningene (ofte kalt for Navier-Stokes-ligningene) som i hovedsak er en omforming av Newtons andre lov for væsken. Farten \vec{u} i en væske med viskositet \nu, trykk P og rotasjonsrate \Omega som endrer seg med tiden t kan skrives som
\vec{u} er farten til væsken observert i et roterende referansesystem. Siden et roterende referansesystem alltid akselererer (et såkalt ikke-treghetssystem) må man ha med to krefter i tillegg: sentripetalkraften og corioliskraften. I ligningen over er sentripetalkraften faktisk en del av det generaliserte trykket P, altså er P relatert til det vanlige trykket p avhengig av avstanden fra rotasjonsaksen r ved
Det siste leddet på høyre side av bevegelsesligningen over er coriolisleddet. Det første leddet til høyre står for trykk, og det andre står for viskøs diffusjon.
Når rotasjonsraten blir stor, blir corioliskraften og sentripetalkraften store sammenlignet med de andre leddene. Dermed kan diffusjonsleddet og det «konvektivt deriverte» leddet (det andre leddet til venstre) fjernes. Ved å ta vektorrotasjonen på begge sider og ved å bruke kjente vektorforhold blir resultatet:
Løsningen til denne ligningen er bølger som tilfredsstiller to vilkår. Det første, hvis \vec{k} er bølgevektoren,
altså må bølgen være transvers, som nevnt over. Den andre løsningen krever en frekvens \omega som oppfyller dispersjonsforholdet
der \theta er vinkelen mellom rotasjonsaksen og retningen til bølgen. Disse særskilte løsningene er kjent som treghetsbølger.
Jake Packard
Jake Packard (født 20. juni 1994) er en australsk svømmer.
Han representerte Australia under Sommer-OL 2016 i Rio de Janeiro, der han tok bronse på 100 meter medley stafett.
Jessheim skole
Jessheim skole og ressurssenter er en barneskole på Jessheim i Ullensaker kommune i Akershus. Skolen ble bygget i 1963, og et påbygg sto klart i 1998.
Ressurssenteret
Jessheim skoles ressurssenter ble opprettet for å samle kommunens ressurser for spesialundervisning. I tillegg til tilrettelagt undervisning, har senteret to sanserom og vibroseng for terapi med sansestimulering og vibroakustikk.
Chivu Stoica
Chivu Stoica (født 8. august 1908 i Smeeni i Buzău i Romania, død 18. februar 1975 i București) var en fremtredende rumensk kommunistisk politiker.
Bakgrunn
Chivu Stoica, som var bondesønn, hadde ti søsken og kom fra en fattig familie. Han gikk fem år i barneskolen og fire år på yrkesskolen tilknyttet vognhallen CFR Buzău (1923-1927).
Tidlig karriere
Han ble interessert i politikk i 1928, mens han arbeidet ved Lemaître-verkstedet i București. Men han ble ikke medlem av Kommunistpartiet til å begynne med. Han var medlem av Det nasjonale bondepartiet (Partidul Național Țărănesc), der han var organisasjonssekretær for den såkalte blåsektoren i București til 1929.
Sammen med Gheorghe Gheorghiu-Dej, Vasile Luca og Constantin Doncea organiserte han en streik ved Grivița skiftestasjon i februar 1933, noe som han ble dømt i 1934 til 15 års fengsel for. Han satt i fengsel i Ocnele Mari, Aiud, Doftana, Caransebeș og Târgu Jiu til 23. august 1944, da Romania skiftet side i krigen og ble Sovjetunionens alliert.
Toppolitiker: Han var medlem av sentralkomiteen for Det rumenske arbeiderparti (som kommunistpartiet kalte seg en lang periode) fra 1945 til 1975, og medlem av Politbyrået. Han var Romanias statsminister fra 1955 til 1961 og president for Romanias statsråf (de facto statsoverhode) fra 1965 til 1967. I 1971 fikk han et hjerteinfarkt. I løpet av sine siste år kom han på kant med Nicolae Ceaușescu og hans kone, Elena.
Hans død i 1975, forårsaket av et skudd i hodet fra en Holland & Holland jaktrifle, ble betraktet som selvmord.
Han var gift tre ganger (eller fire ganger, ifølge andre kilder ): med sin første kone hadde han en datter, Cornelia (gift Teodorescu), med sin andre kone, som het Ecaterina (f. Klein), hadde han en datter, Ana; hans siste kone var Maria (f. Manolescu), en atten år yngre tekstilingeniør, som han også hadde en datter med, som var ni år gammel da han døde.
IPO
IPO ble den 01.01.2019 erstattet av, og endret navn til IGP (av tysk Internationale Gebrauchshunde Prüfungsordnung)
Bakgrunnen og historikk
Prøveprogrammet ble introdusert i Norge på midten av 1990 tallet, og det var sentrale personer i bruks- og tjenestehundmiljøet på Østlandet som først kurset seg og avla prøver. Den første norske ekvipasjen som tok en IPO/SchH1 tittel var Odd-Ivar Gjersvik med hunden Pema's Esko
Prøveprogrammet (IPO)
IPO (av tysk internationale Prüfungsordnung = internasjonal prøveordning) var en konkurransesport der hund og fører (ekvipasje) konkurrerte i de tre hovedgruppene Gruppe A (Spor), Gruppe B (Lydighet), Gruppe C (Figurantarbeid). De tre gruppene var satt sammen for å teste hunders allsidighet som brukshund.
Gruppe A spor
Ett IPO3 spor skulle være lagt av fremmed person, minst 600 skritt langt, 5 langsider, 4 vinkler (90 grader), 3 gjenstander, minst 60 min. gammelt, søketid 20 min.
Det skulle benyttes ulike gjenstander i sporet. (Material: f. eks lær, tekstil, tre) Gjenstandene skal ha en lengde på ca.10 cm, en bredde på 2–3 cm, en tykkelse på 0,5 – 1 cm og må ikke skille seg vesentlig ut i farge fra underlaget.
Dommerens bedømning skulle baseres på helheten av alle påvirkende faktorer. Av hunden forventes et nøye, intensivt og utholdende nesearbeid som tilsvarer hundens utdanningsnivå.
Gruppe B lydighet
Lydighet i IPO bestod av et program som på forhånd er kjent av hundefører.
Øvelser i Gruppe B for en IPO3 prøve. Totalt: 100 poeng
I alle momenter ønsket man en høy arbeidsglede samtidig som hunden har den nødvendige konsentrasjon og oppmerksomhet. I tillegg til arbeidsglede og konsentrasjon er selvsagt korrekt utførelse viktig, og skal gjenspeiles i det utdelte predikatet.
Gruppe C figurantarbeid
Gruppe C i IPO bestod av et på forhånd kjent program for ekvipasjen og figuranten, som for øvrig er utstyrt med nødvendig verneutstyr (beskyttelsesbukse og beskyttelsesarm).
Øvelser: Totalt: 100 poeng
Hunder med et selvsikkert driftsanlegg skulle belønnes, sammen med hundeførers kontroll og hundens evne til lydighet. Dommeren skulle bedømme de viktigste bedømmelseskriteriene slik som belastbarhet, selvsikkerhet, driftsanlegg, og førighet. Utover det skal grepskvaliteten på de fremførte hunder bedømmes
El Hijo de Aníbal
El Hijo de Aníbal, alternativt Aníbal Jr. ( född 30. november 1970 i Guadalajara i Jalisco i Mexico, død 23. januar 2021 ) var en meksikansk luchador (fribryter) og fribrytingstrener.
Bakgrunn
Han ble påstått å vøre sønn av den svært fremgangsrike fribryteren Aníbal, som var et av de største trekkplaster for Mexicos da største fribrytingsforbund Empresa Mexicana de Lucha Libre på sent 1960-tall og gjennom hele 1970-tallet.
Karriere
El Hijo de Aníbal ble trent av de meriterte fribrytingstrenerne Diablo Velazco, Gran Cochisse og Satánico og debuterte under navnet El Hijo de Aníbal i september 1993. Han startet i det mindre forbundet Lucha Libre Internaciónal (LLI), som senere skiftet navn til Universal Wrestling Association (UWA). Han gikk da under artistnavnet La Saeta Azul. Etter farens død i 1994 fikik han et friår fra brytingen. Men det drøye til 2001 innen han var tilbake i ringen. Han var da mest på den uavhengige scene, og i korte perioder og i de store forbundene Consejo Mundial de Lucha Libre og Asistencia Asesoria y Administracion.
I 2008 gikk han over til Grupo Internacional Revolucion (IWRG) der han først fikk stjernebehandling. Men da IWRG mistet sin TV-kontrakt forlot han forbundet. Etter dette opptrådte han bare sporadisk. I en kamp i 2015 pådro han seg alvorlige skader. Han pensjonerte seg fra sporten og ble istedet trener, blant annet for Princesa Azul, noe som førte til kontroverser. I 2019 begynte han atter å bryte, men etter et mindre hektisk skjema.
Den 23. januar 2021 døde han som følge av covid-19.
Daydream
Daydream er en sang som ble spilt inn og utgitt på singel i 1969 av den belgiske rockegruppa Wallace Collection. Den var også med på gruppas debutalbum Laughing Cavalier, som kom ut samme år. Sangen er skrevet av bandmedlemmene Raymond Vincent og Sylvain Van Holmen, og australske David Mackay, som også var produsent for singelen. Sangens melodi er hentet fra Pjotr Tsjajkovskijs ballett Svanesjøen. Singelen gikk til topps på den belgiske singellista og nådde 13.-plass i Nederland.
Istid 4: Kontinenter på avveie
Ice Age: Continental Drift er en amerikansk 3-D dataanimert eventyr/komediefilm regissert av Steve Martino og Mike Thurmeier. I hovedrollene er stemmene til Ray Romano, John Leguizamo, Denis Leary, Queen Latifah, Seann William Scott, Josh Peck, Keke Palmer, Chris Wedge, Peter Dinklage, Jennifer Lopez, Wanda Sykes, Drake og Nicki Minaj.
Filmen er den fjerde i Istid-serien, og er produsert av Blue Sky Studios og distribueres av 20th Century Fox. Den er også den første av oppfølgerne som ikke er regissert av Carlos Saldanha.
Handlingsreferat
16 år etter hendelsene fra den tredje filmen blir Manny og Ellie tvunget til å takle problemene til datteren Peaches, som ikke går særlig god overens med sine jevnaldrende. Ellie forsøker å støtte datteren sin, men Manny blir ekstremt overbeskyttende. I mellomtiden kommer Sids familie tilbake, men bare for å levere den gamle bestemoren, før de umiddelbart forlater dem begge. Manny oppdager deretter Peaches som henger sammen med en gruppe mammuter han ikke liker, noe som forårsaker en krangel mellom ham og Peaches.
Kort tid senere skiller ett stort isfjell seg fra resten av isen, og Manny blir fanget på en bevegelig isbit sammen med Sid, Granny og Diego. Etter at et voldsomt uvær presser dem lenger vekk fra der de holder til, blir Manny og gjengen fanget av en gruppe pirater som seiler på et flytende isfjell ledet av en Gigantopithecus, kaptein Gutt, som forsøker å presse dem inn blant mannskapet sitt. Når de nekter, ønsker Gutt å henrette dem. De flykter, men får ved et uhell skipet og matforsyningen til å synke. Gutts styrmann, Shira, blir med dem, etter at hun blir reddet etter å ha blitt etterlatt for å dø av kameratene sine.
Gjengen skyller i land ved Switchback Cove, og de kommer deretter tilbake til det opprinnelige hjemmet sitt. De oppdager at kaptein Gutt bruker slaver for å bygge seg et nytt skip, og Manny legger en plan for å hjelpe slavene og stjele kapteinens skip. Men Gutt finner enda et skip, og planlegger å hevne seg på Manny, så Manny og kameratene hans må forsøke å beseire kaptein Gutt i en siste duell på et isflak, før Manny kan gjenforenes med sin familie og venner.
Niclas Djurhuus
Niclas Johannes Djurhuus (født 13. september 1865 i Sumba, død 23. august 1952 på Tvøroyri) var en færøysk lærer, klokker og politiker (Sb.). Han var medlem av det færøyske Lagtinget fra 1906 til 1916.
Han var sønn av kongsbonde Andreas Djurhuus og hustru Billa Sofie Mørck. Han vokste opp hos sin mors foreldre i Hvalba.
Han gikk lærerseminaret i Tórshavn og folkehøyskolen i Karise på Sydsjælland. Da han vendte tilbake til Færøyene i 1888, ble han lærer i Sumba. Han var også kirkeverge, klokker og organist i Sumbiar kirkja. Han avgikk med pensjon i 1931.
Djurhuus var innvalgt på Lagtinget fra Suðuroy 1906–1916 og formann i sognestyret (kommunestyret) i Sumba 1908–1918. Han påtok seg de fleste tillitsverv i bygda, så som formann i sykekassen, telefonbestyrer og poståpner.
Niclas Djurhuus ble utnevnt til ridder av Dannebrogordenen i 1947.
Rhetus
Rhetus er en slekt av dagsommerfugler som tilhører familien Riodinidae.
Utseende
Middelsstore, meget fargerike sommerfugler. Forvingen er nokså slank, bakvingen er trukket ut til en bred stjert. Hos hannene er grunnfargen mørk med store, metallisk blåfiolette felter, det kan også være lyse tverrbånd. Bakvingen har et kort, skarpt rosa bånd.
Levevis
Disse sommerfuglene lever i tropisk og subtropisk skog, blant annet tropisk regnskog og tåkeskog. De finnes helst i skogkanter, ved lysninger og andre steder der solen slipper til. Hannene kommer gjerne ned til bakken for å suge i seg saltrik væske, også fra åtsler, mens hunnene besøker blomster, særlig av hjortetrøst-slekten (Eupatorium). Flukten er rask og brå. Larvene lever på planteslektene Mabea (Euphorbiaceae) og Terminalia (Combretaceae).
Utbredelse
Slekten er utbredt i Mellom- og Sør-Amerika.
Zhang Wenyue
Zhang Wenyue (forenklet kinesisk: 张文岳, tradisjonell kinesisk: 張文岳, pinyin: Zhāng Wényuè; født i oktober 1944 i fylket Fengcheng i Jiangxi i Kina) er en pensjonert kinesisk kommunistisk politiker. Han var partisekretær for kommunistpartiet i provinsen Liaoning etter Li Keqiang fra oktober 2007 til han gikk av og ble avløst av Wang Min i 2010.
Zhang ble utdannet ved Det kinesiske geovitenskapelige universitet.
Han ble medlem av Det kinesiske kommunistiske parti i juni 1965. Under kulturrevolusjonen ble han tilordnet til en arbeidstropp i hæren, og i 1969 ble han sendt ut på landsbygda i Sichuan. Siden arbeidet han særlig med geologi, inntil han i 1995 fikk høyere partiarbeid, først som visepartisekretær i den autonome region Xinjiang. Han ble guvernør for Liaoning etter Bo Xilai i 2004.
Wowereit III
Klaus Wowereits tredje senat var fra 23. november 2006 til 24. november 2011 Berlins delstatsregjering, kalt Senatet.
Etter valget til Berlins parlament 17. september 2006 var det mulig å danne både en rød-rød koalisjon (mellom SPD og Die Linke) og en rød-grønn koalisjon mellom SPD og Bündnis 90/Die Grünen. SPD bestemte seg for å fortsette den rød-røde koalisjon som ble etablert i 2002.
Delstatsregjeringen hadde disse medlemmene:
Turkwel vannkraftverk
Turkwel vannkraftverk med Turkwel-demningen er et vannkraftverk i det nordvestre Kenya, 550 km fra Nairobi. Kraftverket har installert 108 MW brutto produksjonseffekt fordelt på 2 x 54 MW, fra en betong buedam. Anlegget stod ferdig i 1988. Dette er et av landets kraftigste vannkraftverk. Operatør er det statlige energiselskapet KenGen.
Demningen er inntil 150 meter høy og totalt 5 km lang. Reservoaret er på 60 km².
Space Launch System
Space Launch System (SLS) er en bærerakett utviklet av NASA siden 2011. Den er verdens kraftigste rakett. Raketten skal brukes til Artemis-programmet og en mulig bemannet romferd til Mars.
SLS er en to-trinns rakett med en diameter på 8,4 meter og en lengde på 111,2 meter. Den har fire rakettmotorer som hver produserer 1,859 kN statisk skyvekraft. To hjelperaketter (SRB - Solid Rocket Booster) som er festet hver side av hovedraketten skal gi ekstra skyvekraft på første del av oppskytningen. Dette er faststoffraketter - det vil si at de benytter rakettdrivstoff i fast form basert på ammoniumperklorat. Etter at hjelperakettene er utbrent, frigjøres de fra bæreraketten og faller ned i sjøen.
Andretrinnet i SLS block 1 er Interim Cryogenic Propulsion Stage (ICPS) med én RL10 rakettmotor. Også andretrinnet bruker flytende hydrogen og flytende oksygen som drivstoff. I SLS block 1B tas et oppgradert andretrinn i bruk: Exploration Upper Stage (forkortet EUS). Det bruker samme drivstoff, men har fire RL10 rakettmotorer. Skyvekraften er nesten fire ganger større enn ICPS, og nyttelasten til Trans Lunar Injection (TLI) er 40% høyere med SLS block 1B enn med block 1.
Bærerakettens oransje farve kommer fra isolasjonsskum som dekker drivstofftankene (og kappen mellom de). Drivstofftankene inneholder flytende hydrogen og oksygen med temperaturer på henholdsvis -253 og -183 grader celsius.
Den første oppskytningen med SLS foregikk ved Artemis 1-ferden 16. november 2022.
Sverre Brandt
Sverre Brandt (født 3. mars 1880 i Trondhjem, død 16. juli 1962 på Lillehammer) var en norsk dramatiker og teatermann.
Etter at han i 1899 hadde tatt artium ved Trondhjems Kathedralskole studerte han ved Det Kgl. Frederiks Universitet i Christiania og tok juridisk embedseksamen. Som student skrev han studentkomedien Grambamboli og fikk den oppført. I 1908 startet han en sakførerforretning i Trondhjem.
Hans store interesse var teateret, og han var med på å få opprettet Trondhjems Nationale Scene i 1911. Han var forretningsfører for dette teateret til han i 1921 fikk tilbud om stillingen som økonomidirektør ved Nationaltheatret i Christiania, hvor han ble til 1948, da han gikk av med pensjon. Brandt skrev der Reisen til Julestjernen (1924), som oppføres med ganske jevne mellomrom på Nationaltheatret. Stykket har også vært vist i utlandet. Historien ble filmet i 1976. Denne filmens innhold er på flere steder svært forskjellig fra det opprinnelige manus. Det er også brukt annen musikk, ikke den originale komponert av Johan Halvorsen.
Kari Garmann
Kari Garmann (født 16. juni 1945 i Oslo) er en norsk tidligere politiker (H).
Garmann er datter av Per Gram og Johanne Dybwad, og er utdannet cand.polit. (UiO, 1973) og MBA (BI, 1991). Hun har arbeidet i Oslo kommune, som direktør i Norges Postbank, og som selvstendig næringsdrivende og bedriftsrådgiver.
Sverre Brandt
En ny versjon ble laget i 2012, som ligger nærmere originalen.
Sverre Brandt var også virksom som foredragsholder med motiver fra teateret og fra reiser.
Kari Garmann
Garmann satt i Oslo bystyre fra 1979 til 1987, og i periodene 1979–1981 og 1983–1987 satt hun i formannskapet. Hun var medlem av Arbeidsutvalget og hovedstyret i Oslo Høyre 1988–1989, og har også vært aktiv i styret i Slemdal krets/Vinderen Bydelsforening i Oslo Høyre.
Anne Berit Eid
Anne Berit Eid (født 13. juni 1957) er en norsk tidligere orienteringsløper som representerte Romerikslaget.
Hun vant VM-gull individuelt i 1978 og VM-sølv på stafett i 1979.
Hun vant seks NM-gull og 14 NM-medaljer i perioden 1974–1983. Hun vant kongepokalen i 1979 og 1980.
Øgle
Øgler kan i utgangspunktet betegne krypdyr som har ben og som ikke er skilpadder eller krokodiller. Begrepet kan imidlertid defineres på flere måter. Den mest vanlige definisjonen for øgler har vært at gruppen består av alle skjellkrypdyr med unntak av slangene. I videre forstand, spesielt i hverdagsspråket, brukes øgler også om flere andre krypdyr som ikke tilhører skjellkrypdyrene, slik som broøgler, dinosaurer, fiskeøgler og svaneøgler, og av noen også om krokodiller. På grunn av denne flertydigheten, og fordi samtlige mulige definisjoner resulterer i en parafyletisk definisjon, unngår dagens systematikere å bruke begrepet øgler om noen klassifikasjonsmessig gruppe av krypdyr.
I klassisk systematikk har man tidligere regnet gruppen øgler som en del av skjellkrypdyr under det vitenskapelige navnet Lacertilia eller Sauria. Broøgler har dermed vært ekskludert fra denne gruppen, siden de heller ikke regnes med til skjellkrypdyrene. Ormeøgler, som regnes med til skjellkrypdyrene, har også blitt ekskludert fra gruppen, idet man har regnet slanger, øgler og ormeøgler for å være tre adskilte underordener i ordenen skjellkrypdyr (Squamata). Grunnen til at disse gruppene av moderne kladistiske biologer ses på som kunstige, er at varaner antas å være nærmere beslektet med slanger enn med andre øgler, mens blindøgler ses på som nærmere beslektet med ormeøgler enn med andre øgler.
Defineres øgler på denne måten, har de femtåede, oftest ganske korte lemmer, som likevel noen ganger er helt redusert, slik man ser hos for eksempel stålormen. De har som regel langstrakt kropp og lang hale. Kroppen er dekket med hornaktige skjell. I motsetning til slangene beholder de rester av et skulderbelte og brystbein. Synet er viktig hos mange øgler, og flere av dem har fargesyn. Øynene har bevegelige øyelokk, og trommehinnen er velutviklet. Størrelsen varierer fra 3 cm hos de minste til tre meter hos komodovaranen.
Hannøgler har som slanger to hemipeniser som utgjør paringsorganene (noe broøgler ikke har). Noen øgler legger egg, mens andre føder levende unger. Noen hunnøgler har også en slags morkake.
Øglene omfatter omkring 16 familier og over 3000 arter. I tillegg kommer en rekke utdødde former. Man finner øgler i det meste av verden.
Tanya Donelly
Tanya Donelly (født 14. juli 1966) er en amerikansk musiker. Hun har vært medlem av bandene Throwing Muses, The Breeders og Belly, og ga ut sitt første soloalbum, Lovesongs for Underdogs, i 1997.
Album
Utgivelser under eget navn
That’s My Life
That's My Life er en bok med bilder av Tina Turner som ble gitt ut i 2020.
Microlenecamptus
Microlenecamptus er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten lever i Sørøst-Asia (Myanmar, Thailand, Kina, Vietnam, Japan).
Kjølvik kraftverk
Kjølvik kraftverk er et vannkraftverk på Ropeidhalvøya i Suldal kommune i Rogaland.
Det er et elvekraftverk som utnytter et fall på 160 meter i Selvikbekken.
Installert effekt er 340 kW fra to peltonturbiner. Årsproduksjon er 0,9 GWh.
Liktorn
Liktorn (latin: Clavus) er en fortykning eller forhorning av huden som skaper en hudbrodd ned i underhuden.
En fortykning av hard hud eller hornhud oppstår etter trykk eller press mot et område på huden over tid. De vanligste årsakene er trykk og irritasjon fra ujevnheter i sko eller sokker. Hudfortykkelsen er en reaksjon i huden for å styrke og beskytte mot fortsatt slitasje. I noen tilfeller vil hornhuden vende innover og oppleves smertefull. Smerten oppleves gjerne som et stikk, eller om å ha en torn i foten, hvorav navnet liktorn. Det kan da være nødvendig med medisinsk behandling.
Chedly Ayari
Chedly Ayari (arabisk: الشاذلي العياري; født 21. august 1933 i Tunis i Det franske protektorat Tunisia, død 28. januar 2021) var en tunisisk politiker, økonom og diplomat.
Ayarui var medlem av Det sosialistiske Destur-parti. Han innehadde mange kabinettverv under Habib Bourguibas regjeringstid, som undervisningsminister fra 1970 til 1971 og finansminister fra 1972 til 1974. Han var president for Tunisias sentralbank fra 24. juli 2012 til 16. februar 2018.
Ayari døde 28. januar 2021, i en alder av 87 år.
Agnos
Befolkningsutvikling
Antall innbyggere i kommunen Agnos
Mogreina skole
Mogreina skole er en barneskole i bygda Mogreina i Ullensaker kommune i Akershus.
Mogreina skole var opprinnelig et lite hus ved Elstad gård. Senere ble skolen flyttet ned til Risebru. I 1956 ble Sessvollmoen leir opparbeidet for å huse Infanteriets øvingsavdeling nr 1. Dette nødvendiggjorde bygging av Østli boligfelt. Her ble gjennomsnittsalderen lav og behovet for barneskole åpenbar. I kampen om å få denne etableringen i Ullensaker kommune, måtte kommunen sørge for at det ble bygget en ny barneskole. Det var prosjektert en ny barneskole på Gardermoen. Dette prosjektet ble delt i to, med en halvdel på Gardermoen og i Mogreina. Senere er det blitt påbygget en ny fløy på denne skolen samt en treningshall og skolekretsen har pr. 2011 en skole som dekker de fleste behov. Men det mangler fortsatt en svømmehall for å komme på nivå med de øvrige barneskolene i Ullensaker kommune.
VM i bandy 1971
Bandy-VM 1971 ble arrangert i Sverige mellom 3. og 14. mars. Det var det sjuende verdensmesterskapet i bandy. Fire lag deltok og det ble spilt en dobbeltserie der alle lagene møttes to ganger. Sovjetunionen vant turneringen og ble verdensmesterne for sjuende gang. Kampene ble spilt i Skövde, Vänersborg, Lidköping, Motala, Göteborg, Örebro, Eskilstuna, Uppsala, Katrineholm, Västerås,Oxelösund og Stockholm.
Engelsk 1. divisjon 1949–50
'''Engelsk 1. divisjon 1949–50''' var den 51. sesongen i Football League. Portsmouth vant sin andre ligatittel på rad. Dette var klubbens andre og siste tittel totalt per 2017.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1949–50:
Franciscus Hubertus Schraven
Franciscus Hubertus Schraven (født 13. oktober 1873 i Lottum, Horst aan de Maas i Limburg, død 9. oktober 1937) var katolsk biskop og apostolisk vikar av Chengting (Zhengding) i provinsen Hebei i Kina.
Han ble presteviet for vincentinerne den 27. mai 1899 og sendt til Kina. Der ble han den 3. desember 1920 utnevnt til apostolisk vikar av Sørvest-Zhili, som senere skiftet navn til Zhengding. Han ble bispeviet 10. april 1921 med biskop Ernest François Geurts som hovedkonsekrator.
Episkopalgenealogi
Hans episkopalgenealogi er:
Claude Goudimel
Claude Goudimel (ca. 1500–1572) var en fransk komponist.
Liv
Lite er kjent om Goudimels tidlige liv. Han var sannsynligvis elev av Josquin Desprez og startet i 1540 en musikkskole i Roma. Giovanni Animuccia og Giovanni Maria Nanino var blant elevene. Lenge ble det antatt at også Giovanni Pierluigi da Palestrina var elev ved skolen, men det blir nå regnet som tvilsomt.
Den første sikre dokumentasjonen om Goudimel stammer fra 1549, han ble da registrert som student ved universitetet i Paris. Samme år publiserte han en bok med chansons. Tidlig på 1550-tallet samarbeidet han med boktrykkeren Nicolas Du Chemin, og kan ha studert ved universitetet fram til 1555. På det tidspunktet var han blitt Du Chemins partner i trykkeribransjen.
Innsbruck Land
Innsbruck Land er et av ni forvaltningsdistrikter (Bezirke) i den østerrikske delstaten Tirol. Det omslutter byen Innsbruck, som ikke hører til distriktet, men er forvaltningssetet for det. De andre nabodistriktene er Imst i vest og Schwaz i øst. Innsbruck Land grenser dessuten til Bayern (Tyskland) i nord og til Syd-Tirol (Italia) i syd. Distriktet har til sammen 181 698 innbyggere (2021) og dekker et areal på 1990 km².